**ВАЖНО: Територията на Европейския съюз за целите на вътреобщностното облагане с ДДС не съвпада с митническата му територия!**

ТЕРИТОРИЯТА, НА КОЯТО СЕ ПРИЛАГА ЕВРОПЕЙСКОТО ЗАКОНОДАТЕЛСТВО ПО ВЪТРЕОБЩНОСТНИЯ ДДС (6-та ДИРЕКТИВА, РЕСП. ДИРЕКТИВА 2006/112/ЕО)

Франция, ГЕРМАНИЯ, БЕЛГИЯ, ДАНИЯ, ИСПАНИЯ, ГЪРЦИЯ, ИРЛАНДИЯ, ИТАЛИЯ, ЛЮКСЕМБУРГ, НИДЕРЛАНДИЯ, ПОРТУГАЛИЯ, АВСТРИЯ, ФИНЛАНДИЯ, ШВЕЦИЯ

ОТ 1-ви май 2004,

ЧЕШКАТА РЕПУБЛИКА, ЕСТОНИЯ, КИПЪР, ЛАТВИЯ, ЛИТВА, УНГАРИЯ, МАЛТА, ПОЛША, СЛОВЕНИЯ И СЛОВАКИЯ

ОТ 1-ВИ ЯНУАРИ 2007**,**

БЪЛГАРИЯ И РУМЪНИЯ

И ОТ 1-ВИ ЮЛИ 2013**,**

ХЪРВАТИЯ

**НАПОМНЯНЕ:** Доставките, възникващи във или предназначени за **Княжество Монако,** за целите на ЗДДС се третират като доставки, възникващи във или предназначени за Френската република.

Буква „бб“ на § 1, т. 2, б. „б“ от ДР на ЗДДС, касаеща остров Ман, е отменена **(ДВ, бр. 107 от 2020 г., в сила от 01.01.2021 г.).**

За целите на ЗДДС доставките, възникващи във или предназначени за Суверенните бази на Обединеното кралство Великобритания и Северна Ирландия в Акротири и Декелия ще бъдат третирани като доставки, възникващи в или предназначени за Кипър.

**ВАЖНО:**

**Обединеното кралство Великобритания и Северна Ирландия е трета страна от 1 януари 2021 г. (чл. 168а, ал. 1 от ЗДДС – нов, ДВ, бр. 107 от 2020 г., в сила от 01.01. 2021 г.).**

**Северна Ирландия се смята за територия на държава членка**  за целите на ЗДДС, когато:

1. доставчикът на стоките е данъчно задължено лице, което е идентифицирано за целите на ДДС в Северна Ирландия с идентификационен номер по ДДС, който съдържа знака/префикса "XI", или получателят е данъчно задължено лице или данъчно незадължено юридическо лице, което е идентифицирано за целите на ДДС в Северна Ирландия с идентификационен номер по ДДС, който съдържа знака/префикса "XI", и

2. доставката е:

а) вътреобщностна доставка или вътреобщностно придобиване на стоки;

б) вътреобщностна доставка или вътреобщностно придобиване на нови превозни средства;

в) доставки на стоки, които се монтират или инсталират;

г) доставки на стоки по глава осемнадесета, или

д) доставки на стоки под режим складиране на стоки до поискване.

Северна Ирландия се смята за територия на държава членка за целите на ЗДДС и когато данъчно задължено лице с идентификационен номер по ДДС, който съдържа знака/префикса "XI", е посредник в тристранна операция **(ал. 2 и 3 на чл. 168а от ЗДДС – нов, ДВ, бр. 107 от 2020 г., в сила от 01.01.2021 г.,** **изм. - ДВ, бр. 14 от 2022 г., в сила от 18.02.2022 г.).**

**ПОНЯТИЯ:**

**„Европейския съюз“** и „**територия на Европейския съюз“** е територията на държавите членки(§ 1, т. 3 от ДР на ЗДДС).

**„Територия на държава членка“** е територията на всяка държава членка, на която се прилага Договорът за създаване на Европейската общност, посочена за всяка държава членка в чл. 299 от договора (чл. 355 от Договора за функционирането на ЕС), *без* *териториите, изключени от територията на Общността* ([виж Фиш VІІІ.І.3](file:///F:\Наръчник%202021\50FISH%20VIII-1-3.doc))

**„Лице, установено на територията на Европейския съюз“** е лице, което е със седалище и адрес на управление на територията на Европейския съюз или има постоянен обект на територията на Европейския съюз (§ 1, т. 12 от ДР на ЗДДС).